ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
லாரி ஓட்டுநர்களுக்குப் பணி நேரத்தை நிர்ணயிக்க வேண்டும்: மத்திய அமைச்சர் நிதின் கட்கரி வலியுறுத்தல்
ஓட்டுநர்களின் சோர்வு தான் சாலை விபத்துக்களுக்குக் காரணமாக இருக்கிறது. எனவே சோர்வைக் குறைக்க, லாரி டிரைவர்களுக்கும், விமான ஓட்டிகளைப் போலவே, வாகன ஓட்டும் நேரத்தைத் தீர்மானிக்க வேண்டும் என மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு.நிதின் கட்கரி வலியுறுத்தியுள்ளார்.
தேசிய சாலைப் பாதுகாப்புக் கவுன்சில் கூட்டம், இன்று நடந்தது. இதில் அதிகாரிகள், அதிகாரிகள் அல்லாத உறுப்பினர்கள் கலந்து கொண்டனர். இதில் ஐரோப்பிய நாடுகளின் தரத்துக்கு இணையாக, வர்த்தக வாகனங்களில், ஓட்டுநர்களின் தூக்கக் கலக்கத்தைக் கண்டறியும் கருவிகளைப் பொருத்துவதற்கான கொள்கையை உருவாக்கும் படி அவர் அதிகாரிகளுக்கு உத்தரவிட்டார். தங்களின் அண்மைத் தகவல்களைப் பகிர்ந்து கொள்வதற்கு, இரண்டு மாதங்களுக்கு ஒரு முறை சாலைப் பாதுகாப்புக் குழுக் கூட்டத்தை கூட்டவும் அமைச்சர் உத்தரவிட்டார். மாவட்ட அளவிலான சாலைக்குழுக்கள் கூட்டம் தவறாமல் நடப்பதை உறுதி செய்வதற்காக, மாநில முதல்வர்களுக்கும், மாவட்ட ஆட்சியர்களுக்கு கடிதம் எழுதவுள்ளதாக திரு.நிதின் கட்கரி கூறினார்.
புதிய தேசிய சாலைப் பாதுகாப்புக் குழுவை, மத்திய சாலைப் போக்குவரத்து மற்றும் நெடுஞ்சாலை அமைச்சகம் கடந்த ஜூலை 28ஆம் தேதி அமைத்தது. இதில் அதிகாரிகள் அல்லாத தனிநபர்கள் கலந்து கொண்டனர். மத்திய சாலைப் போக்குவரத்து மற்றும் நெடுஞ்சாலைத்துறை இணையமைச்சர் ஜெனரல். வி.கே.சிங் இந்தக் கூட்டத்தில் அமைச்சகத்தின் மூத்த அதிகாரிகளுடன் கலந்து கொண்டார். இந்தக் கூட்டத்தில், சாலைப் பாதுகாப்பை மேம்படுத்த உறுப்பினர்கள் முக்கியமான பல ஆலோசனைகளை வழங்கினர்.
சாலைப் பாதுகாப்பின் பல துறைகளில் உறுப்பினர்கள் பணியாற்ற வேண்டும், அப்போது தான் சாலைகளில் பலரது உயிரைக் காப்பாற்ற முடியும் என அனைத்து உறுப்பினர்களுக்கும் அமைச்சர் அறிவுறுத்தினார். தங்களின் அனுபவங்களைப் பகிர்ந்து கொள்ளும்படி உறுப்பினர்கள் கேட்டுக் கொள்ளப்பட்டனர். தேசிய சாலைப் பாதுகாப்புக் குழு உறுப்பினர்களுடன் ஒருங்கிணைந்து செயல்பட்டு, அவர்களின் ஆலோசனைகளை முன்னுரிமை அடிப்படையில் அமல்படுத்த வேண்டும் என அதிகாரிகளுக்கு திரு. நிதின் கட்கரி உத்தரவிட்டார். சாலைப் பாதுகாப்பில் செய்யப்பட்ட சாதனைகள், மாத இதழ் மூலம் வெளியிடப்படவுள்ளன.
-----
(Visitor Counter : 162
அறிவியல் மற்றும் தொழில்நுட்பத்துறை
அரிசி உற்பத்தியை மேம்படுத்த புதிய சாத்தியம் கண்டுபிடிப்பு
அரிசியின் மரபணுவில் உற்பத்தியை மேம்படுத்தும் சாத்தியமுள்ள பகுதியை தங்களின் புதிய ஆய்வில், தேசிய தாவர மரபணு ஆராய்ச்சி மையத்தின் உயிரி தொழில்நுட்ப துறை , இந்திய வேளாண் ஆராய்ச்சி மையம் , கட்டாக்கில் உள்ள தேசிய அரிசி ஆராய்ச்சி மையம் , தில்லி பல்கலைக் கழகத்தின் தெற்கு வளாகம்  ஆகியவற்றின் ஆராய்ச்சியாளர்கள் கண்டுபிடித்துள்ளனர்.
நான்கு இந்திய மரபுவழி அரிசிகளான - LGR, PB 1121, Sonasal & Bindli - ஆகியவற்றின் மரபணுக்களை வரிசைப்படுத்தி விஞ்ஞானிகள் தங்கள் ஆய்வை மேற்கொண்டனர். இவற்றின் விதைகளின் அளவு/எடையில் தோற்ற முரண்பாடுகளை இந்த ஆய்வு காட்டியது. இந்த மரபணு வேறுபாடுகளை ஆய்வு செய்தபின், இந்திய அரிசியின் முளைமக்கூழில், இதுவரை மதிப்பிட்டதை விட அதிக மரபணு வேற்றுமை இருப்பதை ஆராய்ச்சியாளர்கள் கண்டுபிடித்தனர். கூடுதல் தகவல்களுக்கு : https://pib.gov.in/PressReleasePage.aspx?PRID=1627108
இளைஞர் நலன் மற்றும் விளையாட்டு அமைச்சகம்
பாரா ஒலிம்பிக் போட்டி துப்பாக்கி சுடும் பிரிவில் தங்கப் பதக்கம் வென்ற முதல் இந்தியப் பெண் அவானி லெகேரா வரலாற்றில் இடம் பிடித்தார்
பாரா ஒலிம்பிக் துப்பாக்கி சுடும் போட்டியில் பங்கேற்ற இந்திய வீராங்கனை அவானி லெகேரா , முதல் முறையாக தங்கப் பதக்கம் வென்று வரலாற்றில் இடம் பிடித்தார். பாரா ஒலிம்பிக் போட்டியில் முதல் முறையாக போட்டியிட்ட அவானி, ஆர்2 பெண்கள் 10 மீட்டர் ஏர் ரைபிள் எஸ்எச்1 பிரிவில் 249.6 புள்ளிகள் பெற்று பாரா ஒலிம்பிக் போட்டியில் சாதனை படைத்தார் மற்றும் உலக சாதனையை சமன் செய்தார்.
ராஜஸ்தானில் உதவி வன பாதுகாவலராக பணியாற்றும் அவானி, ஜெய்ப்பூரில் உள்ள ஜேடிஏ துப்பாக்கி சுடும் பயிற்சி மையத்தில் பயிற்சி பெற்றவர். இவர் தகுதிச் சுற்று போட்டியில் 7வது சுற்றை முடிக்க 621.7 புள்ளிகள் பெற்று இறுதி போட்டியில் இடம் பிடித்தார். கடந்த 2012ம் ஆண்டு, இவர் சாலை விபத்தில் சிக்கியது முதல் சக்கர நாற்காலியில் பயணிக்கிறார். பள்ளியில் முதல் மாணவியான இவர், நல்ல மதிப்பெண்கள் மட்டும் வாழ்க்கை அல்ல, சிறப்பாகவும் விளையாட வேண்டும் என கருதினார்.
இவருக்கு சுட்டுரையில் வாழ்த்து தெரிவித்துள்ள பிரதமர் திரு நரேந்திர மோடி,
‘‘அற்புதமான செயல்திறன் அவானி! கடினமாக உழைத்து, தகுதியான தங்கப் பதக்கம் வென்றதற்கு வாழ்த்துகள். உங்களின் சுறுசுறுப்பான தன்மை மற்றும் துப்பாக்கி சுடுதலில் ஆர்வம் ஆகியவற்றால் இது சாத்தியமானது. இந்திய விளையாட்டு துறைக்கு, இது உண்மையிலேயே சிறப்பான தருணம்.
உங்களின் எதிர்கால முயற்சிகளுக்கு மனமார்ந்த வாழ்த்துகள்’’ என குறிப்பிட்டுள்ளார்.
மத்திய விளையாட்டுத்துறை அமைச்சர் திரு அனுராக் தாகூரும், பாரா ஒலிம்பிக் துப்பாக்கி சுடும் வீராங்கனை அவானி லெகேரா, சாதனை படைத்ததற்கு வாழ்த்து தெரிவித்துள்ளார்.
‘‘அற்புதமான அவானி, முதல் இடத்துக்கான பதக்கத்தை பெற்றுள்ளார். ஒலிம்பிக்ஸ் மற்றும் பாரா ஒலிம்பிக்ஸ் போட்டியில் தங்கம் வென்ற ஒரே பெண் என்ற வரலாற்று சாதனையை அவர் படைத்துள்ளார்! 10 மீட்டர் ஏர் ரைபிள் பிரிவில், எஸ்எச்1 இறுதி போட்டியில் 249.5 புள்ளிகள் பெற்று அவர் பாரா ஒலிம்பிக் போட்டியில் சாதனை படைத்துள்ளார் மற்றும் உலக சாதனையை சமன் செய்துள்ளார்.’’ என அவர் சுட்டுரையில் குறிப்பிட்டுள்ளார்.
2017ம் ஆண்டு முதல் அவானி, உலக கோப்பை போட்டியில் வெள்ளி, உலக கோப்பை பாங்காக் 2017-ல் வெண்கலம், குரோஷியா 2019 உலக கோப்பை போட்டியில் வெள்ளி, அல்-ஐன் உலக கோப்பை போட்டியில் வெள்ளி உட்பட பல உலக கோப்பை பதக்கங்களை வென்றுள்ளார். ஐக்கிய அரபு எமிரேட்சில் 2019ம் ஆண்டு பிப்ரவரியில் நடந்த டோக்கியோ பாரா ஒலிம்பிக் தகுதி போட்டியிலும் அவர் வெற்றி பெற்றார்.
2017ம் ஆண்டு முதல், ஒலிம்பிக் வெற்றிமேடை இலக்கு திட்டத்தின் கீழ் மத்திய அரசு, அவரது பயிற்சிக்கு நிதியுதவி அளித்து வருகிறது. இதன் காரணமாக அவர் 12 சர்வதேச போட்டிகளில் போட்டியிட்டார். தனது வீட்டில் கம்ப்யூட்டர் மூலம் இயங்கும் டிஜிட்டல் துப்பாக்கி சுடும் இலக்கை அமைப்பதற்கும், ஏர் ரைபிள் மற்றும் குண்டுகள் வாங்கவும் அவர் நிதியுதவி பெற்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750499
-----
(Visitor Counter : 342
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்தியா -மத்திய கிழக்கு-ஐரோப்பா பொருளாதார வழித்தடம்பிரிவினைக்குப் பிந்தைய இந்தியாவின் தேடலை மீட்டெடுக்கும்: மத்திய இணை அமைச்சர்திரு ஜிதேந்திர சிங்
பாகிஸ்தான் மற்றும் சீனா ஏற்படுத்தும் தடைகளை இது நிவர்த்தி செய்யும்: திரு ஜிதேந்திர சிங்
தில்லியில் நடந்து முடிந்த ஜி 20 உச்சி மாநாடு மற்றும் ஜி 20 புதுதில்லி பிரகடனம் ஆகியவை குறித்து மத்திய இணை அமைச்சர் திரு ஜிதேந்திர சிங் செய்தியாளர்களிடம் பேசினார். உத்தேசிக்கப்பட்டுள்ள இந்தியா-மத்திய கிழக்கு-ஐரோப்பா பொருளாதார வழித்தடத்தின்  சிறப்புகள் குறித்து அப்போது அவர் குறிப்பிட்டார். ஜி 20 பாரத்-மத்திய கிழக்கு-ஐரோப்பா பொருளாதார வழித்தடமானது, பிரிவினைக்குப் பிந்தைய இந்தியாவின் தேடலை மீட்டெடுக்கிறது என்று அவர் கூறினார். இதன் மூலம், பாகிஸ்தானால் ஏற்பட்டுள்ள தடைகள் மற்றும் சீனாவால் ஏற்படும் சிக்கல்களுக்குத் தீர்வு காணப்படும் என்று அவர் கூறினார்.
புதுதில்லியில் நேற்று நடைபெற்ற ஜி 20 உச்சிமாநாட்டின் போது, உலகளாவிய உள்கட்டமைப்பு மற்றும் முதலீட்டுக்கான கூட்டு செயல்பாடு  மற்றும் ஐ.எம்.இ.சி.க்கான கூட்டு செயல்பாடு குறித்து அமெரிக்க அதிபர் திரு. ஜோ பைடனுடன் இணைந்து நடைபெற்ற ஒரு சிறப்பு நிகழ்ச்சிக்குத் தலைமை தாங்கிய பின்னர் பிரதமர் திரு. நரேந்திர மோடி ஐ.எம்.இ.சி எனப்படும் இந்த இந்தியா – மத்திய கிழக்கு- ஐரோப்பா பொருளாதார வழித்தடம் குறித்த புரிந்துணர்வு ஒப்பந்தத்தில் கையெழுத்திடுவதாக அறிவித்தார்.
வளைகுடா பிராந்தியத்தை இந்தியாவுடன் இணைக்கும் கிழக்கு வழித்தடம் மற்றும் வளைகுடா பிராந்தியத்தை ஐரோப்பாவுடன் இணைக்கும் வடக்கு வழித்தடம் ஆகியவற்றை உள்ளடக்கியது இந்த ஐ.எம்.இ.சி எனப்படும் இந்தியா-மத்திய கிழக்கு- ஐரோப்பா பொருளாதார வழித்தடம். இதில் ரயில் மற்றும் கப்பல்-ரயில் போக்குவரத்துக் கட்டமைப்பு மற்றும் சாலைப் போக்குவரத்து பாதைகள் அடங்கும்.
இந்தியா, அமெரிக்கா, சவுதி அரேபியா, ஐக்கிய அரபு எமிரேட்ஸ், ஐரோப்பிய யூனியன், இத்தாலி, பிரான்ஸ் மற்றும் ஜெர்மனி ஆகியவை இந்த ஐ.எம்.இ.சி தொடர்பான புரிந்துணர்வு ஒப்பந்தத்தில் கையெழுத்திட்டன.
இது குறித்து மேலும் பேசிய டாக்டர் ஜிதேந்திர சிங், சிறந்த போக்குவரத்து இணைப்பு வர்த்தகத்தை அதிகரிக்கும் என்று கூறினார். பாகிஸ்தான் மற்றும் சீனாவின் சொந்த திட்டங்களால் உருவாக்கப்பட்ட தடைகளை நீக்க இந்த ஐ.எம்.இ.சி உதவும் என்று அவர் குறிப்பிட்டார்.
இந்தியா ஒரு வழியைக் கண்டறிந்துள்ளது என்றும் அது பொருளாதார காரணங்களுக்காக மட்டுமல்லாமல், உலக சமூகத்தின் அதிக ஒருங்கிணைப்புக்காகவும் அமைந்துள்ளது என்றும் திரு ஜிதேந்திர சிங் கூறினார்.
ஜி 20 தில்லி பிரகடனம் உக்ரைன் போன்ற சர்ச்சைக்குரிய பிரச்சினைகளை மிகவும் நியாயமான வழியில் கையாண்டது என்று அவர் தெரிவித்தார்.
முன்னணி உயிரி எரிபொருள் உற்பத்தியாளர்கள் மற்றும் நுகர்வோராக உள்ள இந்தியா, பிரேசில் மற்றும் அமெரிக்கா ஆகிய நாடுகள் தலைமையிலான உலகளாவிய உயிரி எரிபொருள் கூட்டணி, 2070-ம் ஆண்டுக்குள் இந்தியா கார்பன் வெளியேற்றத்தை பூஜ்ஜியம் என்ற அளவுக்கு கொண்டு வருவதற்கான இலக்குகளை அடைய பெரிதும் உதவும் என்று மத்திய அமைச்சர் கூறினார்.
ஜி 20 அமைப்பில் ஆப்பிரிக்க யூனியன் சேர்க்கப்பட்டதற்கு மகிழ்ச்சி தெரிவித்த அமைச்சர், ஜி 20 என்பதை ஜி 21 ஆக மாற்றியதற்காக பிரதமர் திரு நரேந்திர மோடி வரலாற்றில் இடம்பெற்றுள்ளதாக கூறினார். இந்தியாவால் வழிநடத்தப்படுவதற்கு உலகம் தயாராக உள்ளது என்பதை புதுதில்லி உச்சிமாநாடு தெளிவாக நிரூபிக்கிறது என்று திரு ஜிதேந்திர சிங் கூறினார்.
குடியரசுத் துணைத் தலைவர் செயலகம்
ரம்ஜான் பண்டிகையை முன்னிட்டு குடியரசு துணைத் தலைவர் நாட்டு மக்களுக்கு வாழ்த்து
ரம்ஜான் பண்டிகையை முன்னிட்டு குடியரசு துணைத் தலைவர் திரு எம் வெங்கையா நாயுடு, நாட்டு மக்களுக்கு வாழ்த்து தெரிவித்துள்ளார்.
அவரது வாழ்த்து செய்தி வருமாறு; -
“ரம்ஜான் பண்டிகையை முன்னிட்டு நாட்டு மக்களுக்கு எனது இதயப்பூர்வ வாழ்த்துக்கள் மற்றும் நல்வாழ்த்துக்களை தெரிவித்து கொள்கிறேன்.
ரம்ஜான் புனித மாதம் நிறைவடைவதை குறிக்கும் ரம்ஜான் பண்டிகை, உண்மையான அர்ப்பணிப்பு, அறக்கொடை மற்றும் எல்லாம் வல்ல இறைவனுக்கு நன்றி தெரிவிப்பதன் கொண்டாட்டமாகும்.
இந்தப் பண்டிகை தாராள உணர்வை வலுப்படுத்துவதுடன், மக்களிடம் ஒருவருக்கொருவர் நெருக்கத்தை ஏற்படுத்துவதோடு, அவர்களிடையே நட்புறவு, சகோதரத்துவம், அன்பு மற்றும் பரஸ்பர மரியாதையை ஏற்படுத்தும் என்று நான் நம்புகிறேன்.
ரம்ஜானுடன் தொடர்புடைய இதுபோன்ற புண்ணிய மற்றும் புதுமையான சிந்தனைகள் நமது வாழ்க்கையில் அமைதி, நல்லிணக்கம் மற்றும் மகிழ்ச்சியை ஏற்படுத்தும்” என்றும் அவர் தெரிவித்துள்ளார்.
பிரதமர் அலுவலகம்
நிலக்கரி, சுரங்கத் துறை மேம்பாடு: பிரதமர் ஆலோசனை
‘கோவிட் 19’ தொற்று பரவியுள்ள சூழ்நிலையில், சுரங்கம் மற்றும் நிலக்கரித் துறையில் சாதகமான பொருளாதார சீர்திருத்தங்களை மேற்கொள்வது குறித்து பிரதம மந்திரி திரு. நரேந்திர மோடி விரிவான விவாதத்தை மேற்கொண்டார். உள்நாட்டில் ஏராளமான கனிம வளங்களை எளிதில் எடுப்பதை உறுதி செய்வது, அதை அதிக அளவில் கண்டறிவது, முதலீடுகளை ஈர்ப்பது, நவீன தொழில்நுட்பங்களைக் கையாள்வது, வெளிப்படையான நடைமுறையின் மூலம் ஏராளமான வேலைவாய்ப்புகளை உருவாக்குவது ஆகியவை குறித்து விவாதிக்கப்பட்டது.
கூடுதலான பகுதிகளில் ஏலம் விடுவது, அத்தகைய ஏல நடைமுறையில் பரவலான பங்களிப்பை ஊக்குவிப்பது, கனிம வள உற்பத்தியை அதிகரிப்பது, சுரங்கத்துக்கான செலவையும் போக்குவரத்துச் செலவையும் குறைப்பது, சுற்றுச்சூழலைப் பாதுகாப்பதுடன் வர்த்தகம் செய்வதை எளிதாக்குவது ஆகியவை குறித்தும் விவாதிக்கப்பட்டது.
ஏல நடைமுறையில் உள்ள சிக்கல்கள், திறமையான ஏற்பாடுகள், கனிமம் கண்டறிவதில், சுரங்கத்தில் தனியாரின் பங்களிப்பு, அரசுத் துறையை மேலும் திறனுள்ளதாக்குதல், கனிம மேம்பாட்டு நிதியை பயன்படுத்தி சமூக செயல்பாடுகளை விரிவுபடுத்துதல் ஆகியவை குறித்தும் விவாதிக்கப்பட்டது. கனிம வளங்களைத் தோண்டியெடுப்பதற்கான கட்டுமானத்தை மேம்படுத்துதல், உள்நாட்டிலேயே வளங்களை விநியோகிப்பதற்காகக் கடல்வழியைப் பயன்படுத்துவது ஆகிய பல்வேறு விஷயங்கள் இந்த விவாதத்தில் பரிசீலிக்கப்பட்டன.
நிலக்கரி வளங்களைக் கொண்டு செல்வதற்காக திறமையான சூழலுக்கு உகந்த வழிகள் குறித்தும் பேசப்பட்டது. சுரங்கத்திலிருந்து வளங்களை ரயில்களில் ஏற்றுவது, கொண்டு செல்வது, நிலக்கரியிலிருந்து திரவ எரிபொருள், எரிவாயு தயாரித்தல், நிலக்கரி உள்ள பகுதியில் மீதேன் கண்டறிதல் ஆகிய சீர்திருத்த நடவடிக்கைகள் குறித்தும் விவாதிக்கப்பட்டன.
வேலைவாய்ப்பில் சுரங்கத் துறையின் பங்களிப்பையும் அதன் மேம்பாடு குறித்தும் பிரதமர் திரு. நரேந்திர மோடி ஆய்வு செய்தார். கனிம வள உற்பத்தி, அதைப் பதப்படுத்துதல் ஆகியவற்றில் நாடு தற்சார்பு நிலையை எய்த வேண்டியதன் அவசியத்தை பிரதமர் வலியுறுத்தினார். சர்வேதச தரத்தில் நமது கனிம வளத் துறை குறிப்பிடத் தக்க இடத்தை அடைய வேண்டும் என்றும் அதற்கான செயல்திட்டத்தை வகுக்க வேண்டும் என்றும் அவர் அறிவுறுத்தினார். நவீன தொழில்நுட்பத்தைக் கையாளும்படி அவர் கேட்டுக் கொண்டார்.
இத்துறையில் அனுமதி பெறுவதற்கு ஆகும் கால தாமதத்தைக் குறைக்கும்படியும் பொருளாதாரத்தை மேம்படுத்துவதற்கு, தனியார் பங்களிப்பை அதிகரிக்க மாநில அரசுகளுடன் இணைந்து செயல்படவும் பிரதமர் அறிவுறுத்தினார்.
அனல்மின் தேவைக்கான நிலக்கரி இறக்குமதிக்கு மாற்றாக நடப்பு ஆண்டில் போதிய நிலக்கரி கையிருப்பு நம் வசம் இருப்பதால் அதில் கவனம் செலுத்தும்படியும் அவர் அறிவுறுத்தினார்.
(
சுகாதாரம் மற்றும் குடும்ப நலத்துறை அமைச்சகம்
‘‘செயல்படவேண்டிய நேரம் இது’’: உலக சுகாதார நிறுவனத்தின் நிர்வாக வாரிய கூட்டத்தில் டாக்டர் ஹர்ஷ் வர்தன் பேச்சு
உலக சுகாதார நிறுவனத்தின் நிர்வாக வாரிய கூட்டத்தில் கொரோனா நிலவரம் குறித்து பேசிய டாக்டர் ஹர்ஷ் வர்தன், ‘‘தற்போது நாம் செயல்பட வேண்டிய நேரம்’’ என குறிப்பிட்டார்.
உலக சுகாதார நிறுவனத்தின் 149வது நிர்வாக வாரிய கூட்டம் இன்று காணொலி காட்சி மூலம் நடைப்பெற்றது.
இந்த நிர்வாக வாரியத்தின் தலைவராக மத்திய சுகாதாரத்துறை அமைச்சர் டாக்டர் ஹர்ஷ் வர்தன் இருந்து வந்தார். அவரது பதவிக் காலம் இன்றுடன் நிறைவடைந்தது.
இந்த கூட்டத்தில் டாக்டர் ஹர்ஷ் வர்தன் பேசியதாவது:
தற்போது நான் மகிழ்ச்சியும், கவலையும் கலந்த மனநிலையில் உள்ளேன். ஒரு புறம், இந்த மதிப்புமிக்க இயக்கத்தில் பணியாற்றியது மகிழ்ச்சி அளிக்கிறது. மறு புறம், கொரோனா நெருக்கடியில் நிறைய பணிகள் செய்ய வேண்டிய நிலையில் நான் வெளியேறுவது வருத்தம் அளிக்கிறது.
கொரோனா பரிசோதனைகள், சிகிச்சைகள் மற்றும் தடுப்பூசிகளுக்கான உபகரணங்களை பெறும் பணி வேகமாகவும், மிகவும் ஒருங்கிணைந்து மேற்கொள்ளப்படுகிறது. கொரோனா தடுப்பூசிகள் அனைவருக்கும் சமமாக கிடைக்க வேண்டும். யாரும் விடுபடக் கூடாது.
கொரோனா மருந்துகள் மற்றும் தடுப்பூசிகள் உலகளவில் சமஅளவில் கிடைப்பதை உலக சுகாதார நிறுவனம் ஆதரிப்பது என்னை ஈர்த்துள்ளது. தொற்று தடுப்பு நடவடிக்கையில், உலகளாவிய ஒத்துழைப்பு அடிப்படையானது. இது தொடர்ந்து வலுப்படுத்தப்பட வேண்டும்.
தற்போது செயல்பட வேண்டிய நேரம்.
அடுத்த 20 ஆண்டுகளுக்கு, பல அவசர சுகாதார சவால்கள் ஏற்பட போகின்றன என்பதை நாம் அனைவரும் புரிந்து கொள்ள வேண்டிய நேரம் இது. இந்த அனைத்து சவால்களுக்கும், பகிரப்பட்ட நடவடிக்கை தேவை. ஏனென்றால், இவை பகிரப்பட்ட அச்சுறுத்தல்கள். இதற்கு அனைவரும் இணைந்து செயல்பட வேண்டும்.
உலகம் ஒரு குடும்பம்  என்பதுதான் இந்திய தத்துவம். ஆகையால், நாம் உலக சமுதாயத்துடன் இணைந்து திறம்பட பணியாற்றி, நமது பொது சுகாதார கடமைகளை செய்ய வேண்டும்.
இந்த அடிப்படை நம்பிக்கைதான், நமது வழிகாட்டுதல் விதிமுறையாக இருக்க வேண்டும். எங்களை பொருத்தவரை, சுகாதாரத்துக்கான தடுப்பூசிகள் வசதியான மற்றும் வசதியற்ற நாடுகளுக்கு செல்ல வேண்டும்.
உலகம் முழுவதும் உள்ள சுகாதார பணியாளர்கள் நீண்ட நேரம் மருத்துவமனைகளில் பணியாற்றுகின்றனர். அவர்களது குடும்பத்தினருக்கு பாதிப்பு ஏற்படாத வகையில் மருத்துவமனைகளிலும், விடுதிகளிலும் அவர்கள் தங்குகின்றனர். புதிய தடுப்பூசிகள் மற்றும் சிகிச்சைகளை உருவாக்க விஞ்ஞானிகள் கூடுதல் நேரம் பணியாற்றுகின்றனர். ஊடகங்களில் வலம் வரும் பொய் தகவல்களுக்கு பதில் அளிப்பதில் உலக சுகாதார நிறுவனத்தில் உள்ள நீங்கள் அனைவரும் பணியாற்றுகிறீர்கள். நமது நோயாளிகளின் ஒத்திபோடப்பட்ட சிகிச்சைகளை மேற்கொள்ள, மருத்துவர்கள் தங்கள் இயல்பான பணிக்கு திரும்புகின்றனர். இதற்கு மத்தியில், லட்சக்கணக்கான சுகாதார பணியாளர்களையும் மற்றும் முன்கள பணியாளர்களையும் நாம் இழந்துள்ளோம்.
இவ்வாறு டாக்டர் ஹர்ஷ் வர்தன் பேசினார்.
நிர்வாக வாரிய தலைவர் பதவியில் இருந்து விடைபெறும், டாக்டர் ஹர்ஷ் வர்தனுக்கு, உலக சுகாதார நிறுவனத்தின் தலைமை இயக்குனர் டாக்டர் டெட்ராஸ் வாழ்த்து தெரிவித்தார்.
உலக சுகாதார நிறுவன நிர்வாக வாரியத்தின் புதிய தலைவராக கென்யாவின் டாக்டர் பேட்ரிக் அமோத் தேர்வு செய்யப்பட்டுள்ளார்.
மேலும் விவரங்களுக்கு:
https://pib.gov.in/PressReleasePage.aspx?PRID=1723785
பொருளாதார விவகாரங்களுக்கான மத்திய அமைச்சரவைக் குழு
வடகிழக்குப் பிராந்திய மின்சார மேம்பாட்டுத் திட்டம்: திருத்தப்பட்ட செலவு மதிப்பீட்டுக்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு, வடகிழக்குப் பிராந்திய மின்சார அமைப்பின் மேம்பாட்டுத் திட்டத்திற்கான திருத்தப்பட்ட செலவு மதிப்பீட்டுக்கு ஒப்புதல் அளித்துள்ளது.
இதன் மூலம், அசாம், மணிப்பூர், மேகாலயா, மிசோரம், நாகலாந்து, திரிபுரா ஆகிய ஆறு வடகிழக்கு மாநிலங்களில் மின்சாரப் பகிர்மானமும், விநியோகமும் வலுவடையும்.
மேற்கண்ட ஆறு மாநிலங்களுடன் இணைந்து, மத்திய மின்சக்தி அமைச்சகத்தின் கீழ் இயங்கும் பொதுத் துறை நிறுவனமான பவர்கிரிட் மூலம் இத்திட்டம் செயல்படுத்தப்படுகிறது.
ரூ 6,700 கோடி மதிப்பிலான இந்தத் திட்டம், மாநிலங்களுக்குள் மின்சாரப் பகிர்மானத்தையும், விநியோக அமைப்புகளையும் வலுப்படுத்துவதன் மூலம் வடகிழக்குப் பிராந்தியத்தின் பொருளாதார வளர்ச்சிக்கு வழிவகுக்கும் ஒரு முக்கிய நடவடிக்கை ஆகும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1681052
பாதுகாப்பு அமைச்சகம்
ஒருங்கிணைந்த கடற்படை பயிற்சியான ‘ஆபரேஷன் தெற்குலகின் தயார்நிலை - 2023’-ல் ஐஎன்எஸ் சுனைனா பங்கேற்றது
ஒருங்கிணைந்த கடற்படைகளால் நடத்தப்படும் பயிற்சியான ஆபரேஷன் தெற்குலகின் தயார்நிலை 2023-ல் பங்கேற்பதற்காக ஐஎன்எஸ் சுனைனா கப்பல் 2023 ஜூலை 10-12 -ம் தேதி வரை செஷல்ஸ் நாட்டிற்குச் சென்றது. இந்தப் பயணம், கடல்சார் பாதுகாப்பை மேம்படுத்துதல், கடற்கொள்ளையர்களுக்கு எதிரான பாதுகாப்பை உறுதி செய்தல் ஆகியவற்றை நோக்கமாகக் கொண்டது. பன்னாட்டு முயற்சியான CMF பயிற்சியின் மூலம் பலதரப்பு உறவுகளை வலுப்படுத்துதல் மற்றும் ஒத்துழைப்பை மேம்படுத்துதல் ஆகியவற்றை நோக்கமாகக் கொண்டது.
இந்தப் பயிற்சியில் அமெரிக்கா, இத்தாலி, இங்கிலாந்து, செஷல்ஸ் உள்ளிட்ட நாடுகளைச் சேர்ந்த பாதுகாப்புப் படைகள் மற்றும் கடற்படை வீரர்கள் பங்கேற்றனர். கப்பலை செலுத்துதல், விபிஎஸ்எஸ் , விபத்துகளின்போது மக்களை வெளியேற்றுவதற்கான பயிற்சிகள் போன்றவை இப்பயிற்சியின்போது விளக்கப்பட்டன.
பின்னர் கப்பலின் பணியாளர்கள், செஷல்ஸ் பாதுகாப்புப் படைகள் மற்றும் பயிற்சியில் பங்கேற்ற வீரர்களுக்கு யோகா அமர்வு ஏற்பாடு செய்யப்பட்டது.
மேலும் விபரங்களுக்கு இந்த ஆங்கில செய்திக்குறிப்பைக் காணலாம் : https://pib.gov.in/PressReleasePage.aspx?PRID=1939210
பாதுகாப்பு அமைச்சகம்
தில்லி மற்றும் ஹரியானாவில் 4 மருத்துவ ஆக்ஸிஜன் உற்பத்தி ஆலைகள்: டிஆர்டிஓ அமைக்கிறது
கொவிட்-19 நோயாளிகள் அதிகரிப்பு மற்றும் அதைத் தொடர்ந்து மருத்துவ ஆக்ஸிஜனின் தேவை அதிகரித்ததை சமாளிப்பதற்காக நாடு முழுவதும் 500 மருத்துவ ஆக்ஸிஜன் உற்பத்தி ஆலைகள் அமைப்பதற்கு பிரதமரின் நல நிதி அமைப்பு, நிதி ஓதுக்கீடு செய்துள்ளது.
இந்த ஆலைகள் 3 மாதங்களுக்குள் அமைக்கப்படவுள்ளன. ராணுவ ஆராய்ச்சி மற்றும் மேம்பாட்டு நிறுவனம் தனது தொழிற்சாலைகள் மூலம், தில்லி மற்றும் அதன் சுற்றுப்புற பகுதியில் 5 மருத்துவ ஆக்ஸிஜன் உற்பத்தி ஆலைகளை அமைக்கிறது. தில்லி எய்ம்ஸ், டாக்டர் ராம் மனோகர் லோகியா மருத்துவமனை, சப்தர்ஜங் மருத்துவமனை, லேடி ஹார்டிங்கே மருத்துவ கல்லூரி மற்றும் ஹரியானா ஜாஜர் பகுதியில் உள்ள எய்ம்ஸ் ஆகிய இடங்களில் இந்த ஆக்ஸிஜன் உற்பத்தி ஆலைகள் அமைக்கப்படவுள்ளன.
திட்டமிட்டபடி, இதில் 2 ஆக்ஸிஜன் உற்பத்தி ஆலைகள் தில்லிக்கு கிடைக்கின்றன. இவை எய்ம்ஸ் மற்றும் ராம் மனோகர் லோகியா மருத்துவமனைகளில் நிறுவப்படுகின்றன. இவற்றை டிஆர்டிஓவின் தொழில்நுட்ப பங்குதாரரான கோவையில் உள்ள டிரைடன்ட் நிமாட்டிக்ஸ் நிறுவனம் வழங்கியுள்ளது. இதற்கு இது போல் 48 ஆக்ஸிஜன் ஆலைகளுக்கு ஆர்டர் கொடுக்கப்பட்டுள்ளன. டாடா அட்வான்ஸ்டு சிஸ்டம்ஸ் லிமிடெட் நிறுவனத்திடம் 332 ஆலைகளுக்கு ஆர்டர் கொடுக்கப்பட்டுள்ளது. இவற்றின் விநியோகம் இம்மாதம் மத்தியில் தொடங்கும். அதே நேரத்தில் இதற்கான இடங்களும் ஒவ்வொரு மருத்துவமனைகளிலும் தயார்படுத்தப்படுகின்றன.
இவை நிமிடத்துக்கு 1,000 லிட்டர் திரவ ஆக்ஸிஜனை உற்பத்தி செய்யும் வகையில் வடிவமைக்கப்பட்டுள்ளன. இந்த கருவியால் 190 நோயாளிகளுக்கு நிமிடத்துக்கு 5 லிட்டர் என்ற அளவிலும், நாள் ஒன்றுக்கு 195 சிலிண்டர் என்ற அளவிலும் ஆக்ஸிஜனை விநியோகிக்க முடியும்.
இந்த மருத்துவ ஆக்ஸிஜன் ஆலை தொழில்நுட்பத்தை, தேஜஸ் இலகு ரக போர் விமானத்தில் உள்ள ஆக்ஸிஜன் உற்பத்தி செய்யும் தொழில்நுட்பத்தில் டிஆர்டிஓ உருவாக்கியுள்ளது.
இந்த ஆலைகள் ஆக்ஸிஜன் போக்குவரத்தில் உள்ள சிக்கல்களை தீர்க்கும் மற்றும் கொவிட் நோயாளிகளுக்கு அவசர காலத்தில் உதவும். அறிவியல் மற்றும் தொழில் ஆராய்ச்சி கவுன்சிலும்  தனது தொழிற்சாலைகள் மூலம் 120 மருத்துவ ஆக்ஸிஜன் உற்பத்தி ஆலைகளுக்கு ஆர்டர் கொடுத்துள்ளது.
ரசாயனம் மற்றும் உரங்கள் அமைச்சகம்
10வது குஜராத் உலகளாவிய உச்சி மாநாட்டுக்கு முந்தைய நிகழ்ச்சி : மத்திய அமைச்சர் திரு. மன்சுக் மாண்டவியா மற்றும் குஜராத் முதல்வர் திரு .புபேந்திர பட்டேல் தொடங்கி வைத்தனர்
10வது குஜராத் உலகளாவிய உச்சி மாநாட்டை, காந்தி நகரில் குஜராத் அரசு, 2022 ஜனவரி 10ம் தேதி முதல் 12ம் தேதி வரை நடத்துகிறது. இந்த உச்சி மாநாட்டுக்கு முந்தைய நிகழ்ச்சியை குஜராத் அரசின் சுகாதாரம் மற்றும் குடும்ப நலத்துறை, காந்தி நகரில் உள்ள பண்டிட் தீனதயாள் எரிசக்தி பல்கலைக்கழகத்தில் கடந்த 18ம் தேதி நடத்தியது. மருந்துகள் மற்றும் மருத்துவ சாதனங்கள் என்ற கருப்பொருளில் இந்நிகழ்ச்சி நடத்தப்பட்டது.
இந்நிகழ்ச்சியை மத்திய சுகாதாரம் மற்றும் குடும்ப நலத்துறை அமைச்சர் திரு. மன்சுக் மாண்டவியா, குஜராத் முதல்வர் திரு. புபேந்திர படேல் ஆகியோர் தொடங்கி வைத்தனர்.
உற்பத்தியுடன் தொடர்புடைய ஊக்குவிப்பு திட்டம் மூலம், மருந்துகளை அதிகளவில் உற்பத்தி செய்வது, மருந்து மூலப் பொருட்கள் மற்றும் மருத்துவ சாதனங்களுக்கு இந்தியா பிற நாடுகளைச் சார்ந்திருப்பதை குறைப்பது, மக்கள் மருந்தகங்கள் ஆகியவற்றின் மீது இந்நிகழ்ச்சியில் கவனம் செலுத்தப்பட்டது. இந்த நிகழ்ச்சியில், பிரதமரின் மக்கள் மருந்தகத்தை மத்திய அமைச்சர் திரு. மன்சுக் மாண்டவியா தொடங்கி வைத்தார்.
இந்நிகழ்ச்சியில் உற்பத்தியுடன் கூடிய ஊக்குவிப்பு திட்டத்தின் பல அம்சங்கள் மற்றும் மருந்துகளை அதிகளவில் தயாரிப்பதற்கான வாய்ப்புகள் குறித்த தொழில்நுட்ப கூட்டங்கள் நடத்தப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783872
குடியரசுத் தலைவர் செயலகம்
சர்வதேச மகளிர் தினத்தையொட்டி குடியரசுத்தலைவர் வெளியிட்டுள்ள வாழ்த்துச் செய்தி
சர்வதேச மகளிர் தினம் ஆண்டுதோறும் மார்ச் 8-ம் தேதி கொண்டாடப்படுவதையொட்டி குடியரசுத் தலைவர் திரு ராம் நாத் கோவிந்த் வாழ்த்துச் செய்தி வெளியிட்டுள்ளார். அவர் கூறியிருப்பதாவது:
“சர்வதேச மகளிர் தினத்தையொட்டி, அனைத்து மகளிருக்கும் எனது மனமார்ந்த வாழ்த்துகளைத் தெரிவித்துக் கொள்கிறேன்.
தற்போது உலகில் தொடர்ந்து மாற்றங்கள் நிகழ்ந்து வரும் வேளையில், இந்தியப் பெண்கள் தனிப்பட்ட முறையிலும் சமூகம் மற்றும் தேசிய அளவிலும் மகத்தான முறையில் செயலாற்றி வருகின்றனர். நமது நாட்டின் வளர்ச்சிப் பணிகளில் அவர்கள் முக்கியப் பங்காற்றி வருகின்றனர். அவர்கள் தற்சார்புடன் திகழ்வதற்கு அதிகாரம் அளிப்பது முக்கியமாகும். குடும்பம், சமூகம், நாட்டிற்கான கடமைகளை அவர்கள் நிறைவேற்றுவதற்கு இடையே, அவர்களது சுய விருப்பங்களை நிறைவேற்ற இது வழிவகுக்கும்.
பெண்களி்ன் பாதுகாப்பு, கண்ணியம் மற்றும் வளமை ஆகியவற்றை உறுதி செய்வதற்கு இந்த நாளில் நாம் உறுதியேற்க வேண்டும். சகோதரிகள் மற்றும் புதல்விகளின் திறமைகளை கண்டறிவதற்கு வாய்ப்புகளை அளிப்பதன் மூலம், அவர்கள் நாட்டைக் கட்டமைப்பதில் பங்கேற்க முடியும்”
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803612
------
(Visitor Counter : 157
மத்திய அமைச்சரவை
வீட்டுவேலைத் தொழிலாளர்களைப் பணியமர்த்துவதில் ஒத்துழைக்க இந்தியா-குவைத் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற அமைச்சரவைக் கூட்டத்தில் வீட்டுவேலைத் தொழிலாளர்களைப் பணியமர்த்துவதில் ஒத்துழைக்க இந்தியா-குவைத் இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
குவைத் நாட்டில் வேலைக்கு அமர்த்தப்படும் பெண் தொழிலாளர்கள் உள்ளிட்ட இந்தியத் தொழிலாளர்களுக்கான பாதுகாப்பை வலுப்படுத்துவதற்கான ஒத்துழைப்புக் கட்டமைப்பை இந்தப் புரிந்துணர்வு ஒப்பந்தம் கொண்டுள்ளது. தொடக்கத்தில் இதன் செல்லுபடியாகும் காலம் ஐந்தாண்டுகளாக இருந்தாலும் பின்னர் தாமாகவே புதுப்பிக்கக்கூடியதாகும்.
இதன் மூலம் குவைத்தில் பணிபுரியும் இந்தியாவைச் சேர்ந்த சுமார் 3,00,000 வீட்டுவேலைத் தொழிலாளர்கள் பயனடைவார்கள். இவர்களில் 90,000 பெண்களும் அடங்குவர்.
புவி அறிவியல் அமைச்சகம்
தில்லி உட்பட நாடு முழுவதும் பரவியுள்ளது தென்மேற்கு பருவமழை
தென்மேற்கு பருவமழை மேலும் முன்னேறி, ஜூலை 13ம் தேதி அன்று, தில்லி உட்பட நாடு முழுவதும் பரவியுள்ளது என இந்திய வானிலைத்துறை தெரிவித்துள்ளது. இதன் இயல்பான தேதி ஜூலை 8.
வங்காள விரிகுடாவில் இருந்து கிழக்கு நோக்கி கீழ்மட்டத்தில் வீசும் ஈரப்பதமான காற்று காரணமாக கடந்த 4 நாட்களில் மேகம் அதிகரித்து பரவலாக மழை பெய்தது.
தென்மேற்கு பருவமழை இன்று தில்லிக்கு முன்னேறியுள்ளது. இதன் வழக்கமான தேதி ஜூன் 27.
நாட்டில் சமீப காலங்களில், பருவமழை இயல்பான தேதியை விட முன்கூட்டியே வந்த தேதிகள் கீழ்கண்ட அட்டவணையில் கொடுக்கப்பட்டுள்ளன.
நேற்று காலை 8.30 மணி முதல், இன்று காலை 8.30 மணிவரை நாட்டின் பல பகுதிகளில் பெய்த மழையளவு :
சப்தர்ஜங் -2.5, அயனகர் -11.3, பாலம் -2.4, சி.எச்.ஓ லோதி சாலை -0.9, ரிட்ஜ் -1.0, குர்கிராம் -51, ஃபரிதாபாத் -2.8, பானிபாத் -1.0, ரோஹ்தக் -2.2, ஹிசார் -3.3, ஃபதேஹாபாத்-3.0, ஜெய்சால்மர் -7.7, பிகானேர் -6.8, சுரு -9.0.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735073
பிரதமர் அலுவலகம்
இமாசலப் பிரதேசத்தில் பேருந்து விபத்தில் உயிரிழந்தவர்கள் மற்றும் படுகாயம் அடைந்தவர்கள் குடும்பத்திற்கு பிரதமர் தேசிய நிவாரண நிதியில் இருந்து கருணைத் தொகையை பிரதமர் அறிவித்தார்
இமாசலப் பிரதேசத்தில் சிம்லா அருகே பேருந்து விபத்தில் உயிரிழந்தவர்கள் குடும்பத்திற்கும் படுகாயம் அடைந்தவர்களுக்கும் பிரதமர் தேசிய நிவாரண நிதியில் இருந்து கருணைத் தொகையை பிரதமர் அறிவித்தார். விபத்தில் உயிரிழந்தவர்கள் குடும்பத்திற்கு ரூ 2 லட்சமும் படுகாயம் அடைந்தவர்களுக்கு ரூ 50000மும் வழங்கி பிரதமர் உத்தரவிட்டுள்ளார்.